Majandus- ja kommunikatsiooniminister Juhan Parts ja Ettevõtluse Arendamise Sihtasutuse (EAS)  juhatuse liige Maria Alajõe kuulutasid tänasest avatuks mahukaima ekspordialase värbamis- ja koolitusprogrammi Ekspordirevolutsioon, mille käigus otsitakse 25 Eesti keskmise suurusega ettevõttesse noori ja rahvusvaheliselt läbilöögivõimelisi ekspordi müügijuhte. Konkursil sõelale jäänud müügijuhte, kes sõlmivad ekspordiambitsioonidega ettevõtetega töölepingud, ootab ees aastane rahvusvaheliselt tunnustatud ekspordialane koolitusprogramm. Programmi kaasrahastab Euroopa Sotsiaalfond.